Bilijarski štap
Bilijarski štap (ili, jednostavno: štap; također: snuker štap), ke ili ke štap, ili tak, dio je sportske opreme neophodan za igre bilijar, snuker i karambol. Koristi se za udaranje loptice (lopte), obično bijele loptice. Štapovi su zašiljeni, obično dugi otprilike 1,5 m i najčešće mase 450 g – 600 g, pri čemu profesionalci teže prosjeku od 540 g. Štapovi za karambol imaju uglavnom kraći domet, iako je dužina štapa prvenstveno faktor visine igrača i dužine ruke. Većina štapova napravljena je od drveta, ali je drvo povremeno prekriveno ili sjedinjeno s drugim materijalima – uključujući grafit, karbonska vlakna (CFRP) i/ili stakloplastiku ('fajberglas'). Za englesko i srodna jezička govorna područja u upotrebi je češće naziv ke (engleski: cue, od francuski: queue); za ovaj naziv, ke, zastarjeli izraz koji se koristio od 16. do ranog 19. stoljeća je bilijarski štap (engleski: billiard stick).